Diari Oficial de la Generalitat Valenciana


Sumari del DOGV 9712, del 26-10-2023 (2023/10658)

RESOLUCIÓ de 18 d'octubre de 2023, de la Direcció General de l'Aigua, de la Conselleria de Medi Ambient, Aigua, Infraestructures i Territori, relativa a la informació pública del Pla especial i projecte bàsic de reforma de l'Estació Depuradora d'Aigües Residuals (EDAR) de Turís - 1.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9712

Data del DOGV
:   26-10-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10673


Data del document
:   18-10-2023

Organisme emissor


Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

RESOLUCIÓ de 18 d'octubre de 2023, de la Direcció General de l'Aigua, de la Conselleria de Medi Ambient, Aigua, Infraestructures i Territori, relativa a la informació pública del Pla especial i projecte bàsic de reforma de l'Estació Depuradora d'Aigües Residuals (EDAR) de Turís - 1. [2023/10526]  
La resolució de la consellera d'Agricultura, Medi Ambient, Canvi Climàtic i Desenvolupament Rural, de 22 de febrer de 2018, va designar «...la Direcció General de l'Aigua com a òrgan substantiu per a la tramitació i resolució dels expedients als quals es refereix l'article 2 del Decret 201/2008, de 12 de desembre, pel qual es regula la intervenció ambiental en les instal·lacions públiques de sanejament d'aigües residuals, amb el suport tècnic de l'EPSAR i altres òrgans que estime oportú consultar».  
D'altra banda, l'al·ludit article 2 del Decret 201/2008, del Consell, indica: «article 2. Noves instal·lacions. Les activitats, obres i infraestructures referides en l'article 1 del present decret es tramitaran com un pla especial, incloent-hi la corresponent avaluació ambiental».  
  
 L'article 55 (Participació pública i consultes) del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana, determina que es duga a terme un període de 45 dies de participació pública i consulta als organismes afectats per als expedients referits en l'encapçalament de l'article. Així mateix, l'article 243 del citat decret legislatiu estableix que l'òrgan promotor de l'obra remetrà a l'ajuntament el projecte per al seu examen durant el termini de dos mesos, amb la simultània informació pública, si fora necessària. El projecte s'acompanyarà de memòria justificativa del compliment de la normativa urbanística i planejament aplicable. El termini podrà ser reduït en supòsits d'urgència.  
 Amb data 7 de març de 2023, el director general de l'Aigua va declarar el tràmit d'urgència per a l'aprovació del Pla especial i projecte de les obres de reforma de l'EDAR de Turís - 1, tràmit que redueix a la meitat els terminis de participació pública i consultes.  
  
Com a conseqüència, resolc:  
  
Únic  
Sotmetre a informació pública i consultes, a l'efecte de compliment de l'article 2 del Decret 201/2008, de 12 de desembre, del Consell, pel qual es regula la intervenció ambiental en les instal·lacions públiques de sanejament d'aigües residuals, així com dels articles 55 i 243 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge de la Comunitat Valenciana, el Pla especial i projecte bàsic de reforma de l'EDAR de Turís - 1.  
Termini: 23 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.  
Llocs: pàgina web de la Conselleria de Medi Ambient, Aigua, Infraestructures i Territori,   
https://mediambient.gva.es/va/web/agua/participacion-publica  
  
València, 18 d'octubre de 2023. La directora general de l'Aigua: Sabina Goretti Galindo Benito.